google/wiki40b huggingface dataset:
Potápač malý

Opis

Potápač malý meria asi 38 - 44 cm, s rozpätím krídel 55 - 69 cm, váži 380 - 935 g. Samček je prevažne biely. Pri oku má čiernu škvrnu, na prsiach a na hlave úzke čierne pásiky. Chrbát je čierny. Čierna farba chrbta a prevažne biele zafarbenie je za letu nápadné. Biele polia na krídlach sú väčšie ako u samice. Boky majú sivý nádych. Samica je menšia ako samec, prevažne sivastá s gaštanovým vrchom hlavy vytvárajúcim náznak chochlíka. Má biele líca a krk.

Hlas

Potápač malý je tichý druh. Počas toku samec vydáva grgavé hlasy znejúce asi ako "tek tek tek arorr", samička sa ozýva prevažne jednoslabičným "räg" alebo "gräg"', tiež "gä gä".

Výskyt a stav na Slovensku

Na Slovensku sa objavuje najčastejšie od októbra do druhej polovici apríla na veľkých riekach a rozsiahlych vodných nádržiach. Zimovanie bolo zistené na 16,6 % mapovacích kvadrátov. V roku 1998 bolo pozorovaný jeden pár ešte 7. mája na derivačnom kanáli Vodného diela Gabčíkovo a v roku 1997 bola pozorovaná samica v mesiacoch jún, júl a september na priesakovom kanáli Hrušovskej zdrže (Dunaj). Najbližšie k Slovensku zahniezdil v Česku (Vodní nádrž Lipno v roku 1984).
Odhadovaný počet zimujúcich jedincov 100 - 700. Ekosozologický status v roku 1995 Im - nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

Hniezdenie

Potápač malý si začína tvoriť páry už na zimovisku, v máji až v júni znáša vajíčka v stromových dutinách. Tieto dutiny môžu byť aj viacero metrov vysoko a často i ďalej od vody. Obsadzujú aj hniezdne búdky. Znášajú 6 - 11 žltkavých vajíčok. Inkubácia trvá 28 - 30 dní. Potom čo sa vyliahnu, približne za 24 - 36 hodín, vyskáču z hniezdnej dutiny. Asi po 10tich týždňoch odrastú a v druhom roku pohlavne dospievajú.

Potrava

V zime sa živý malými rybami 8 - 12 cm. V letných mesiacoch okrem rýb aj vodnými bezstavovcami (červami, mäkkýšmi, hmyzom), tiež i rastlinnou potravou, čím sa odlišujú od svojich väčších príbuzných potápačov.

Ochrana

Je zákonom chránený, spoločenská hodnota je 1840 € (Vyhláška MŽP č. 579/2008 Z.z.).
Barleux

Poloha

Obec má rozlohu 7,46 km². Najvyšší bod je položený 87 m n. m. a najnižší bod 47 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lineárne písmo A

Lineárne písmo A alebo krétske lineárne písmo A je písmo, ktoré používala v prvej polovici 2. tisícročia pred Kr. minojská civilizácia. Je dodnes nerozlúštené.
Lineárne písmo A sa pravdepodobne vyvinulo z obrázkového (piktografického) písma, ktoré sa na minojskej Kréte používalo okolo roku 1750 pred Kr. Svoje pomenovanie dostalo podľa toho, že sa jednotlivé znaky písali v riadkoch a pôvodné obrázkové znaky sa zjednodušili.
Dodnes sa našlo niekoľko tisíc tabuliek po celom Grécku a na Kréte. Odborníci odhadujú, že lineárne písmo A sa (na rozdiel od lineárneho písma B, ktoré sa používalo výhradne pre hospodárske účely) používalo na zaznamenávanie hospodárskych údajov, ale aj pre náboženské texty a pravdepodobne aj pre zaznamenávanie literárnych a iných textov.
Z lineárneho písma A sa vyvinulo lineárne písmo B, ktoré používali mykénski Achájci a ktoré v roku 1952 rozlúštil Michael Ventris a John Chadwick.
Monolophosaurus

Opis

Päť metrov dlhý monolofosaurus predstavoval na svoju dobu archaickú formu, veľmi primitívneho člena skupiny karnosaurov, kam patrí napríklad rod Allosaurus alebo obrovské kriedové rody Giganotosaurus a Carcharodontosaurus. Stavbou tela sa príliš neodlišoval od svojich neskorších príbuzných, na pretiahnutej hlave však disponoval nízkym, pretiahnutým kosteným hrebeňom, ktorý bol pri pohľade spredu mimoriadne úzky. Účel hrebeňa nie je istý, pravdepodobne však zohrával vizuálnu funkciu a mohol byť u samcov pestro sfarbený.

Spôsob života

Územie, kde sa našli pozostatky monolofosaura, ukazovalo znaky prítomnosti vody. Tento predátor tak mohol obývať brehy jazier alebo prímorské oblasti. Korisťou mu boli zrejme malé a stredne veľké ornitopódy, prípadne mladé sauropódy a platňochrbté dinosaury.
Robert Sarah

Kňaz a biskup

Kňazskú vysviacku prijal vo veku 24 rokov 20. júla 1969. Študoval na Pápežskej univerzite Gregoriana a Biblickom inštitúte v Jeruzaleme. V auguste 1979 ho pápež Ján Pavol II. vymenoval za arcibiskupa arcidiecézy Konakry. Biskupskú vysviacku mu udelil kardinál Giovanni Benelli 8. decembra 1979. V tento deň bol najmladším biskupom na svete.

Vo Vatikáne

V októbri 2001 bol pozvaný do Vatikánu, kde sa stal sekretárom Kongregácie pre evanjelizáciu národov, ktorú vtedy viedol ako prefekt kardinál Crescenzio Sepe. 7. októbra 2010 ho pápež Benedikt XVI. menoval za predsedu Pápežskej rady „Cor Unum“, ktorá koordinuje charitatívna činnosť katolíckej cirkvi. Vo funkcii tak nahradil nemeckého kardinála Paula Cordesa. Je tak druhým vysokým činiteľom rímskej kúrie, pochádzajúcim z Afriky, ktorého menoval Benedikt XVI. Prvým bol Peter Kodwo Appiah kardinál Turkson. Dva týždne potom bolo ohlásené jeho vymenovanie za kardinála, kardinálsky biret prevzal počas konzistória 20. novembra 2010.
Dňa 24. novembra 2014 ho pápež František menoval za prefekta Kongregácie pre Boží kult a disciplínu sviatostí.

Boh alebo nič

V roku 2015 vyšiel knižný autobiografický rozhovor Dieu ou rien, v ktorom vedie rozhovor s francúzskym novinárom Nicolasom Diatom o svojom živote a viere. Kniha sa rýchlo dočkala mnohých prekladov a zaradila sa medzi najpopulárnejšie súdobé diela tohto druhu. Knihu v roku 2016 pod názvom Boh alebo nič v preklade Jána Tarabu vydalo vydavateľstvo Lúč. Pri príležitosti jej uvedenia na trh ju v dňoch 13. – 16. júna na Slovensku osobne prezentoval Robert Sarah. Pri svojej návšteve Slovenska ho prijali aj biskupi Slovenska na plenárnom zasadaní KBS na Donovaloch.
Argenteuil (mesto)

Poloha

Mesto má rozlohu 17,22 km². Najvyšší bod je položený 169 m n. m. a najnižší bod 21 m n. m.

Obyvateľstvo

Počet obyvateľov mesta je 104 282 (2011). Pred 2. svetovou vojnou tu bývali početní slovenskí vysťahovalci (mesto nazývali Aržentov).
Nasledujúci graf zobrazuje vývoj počtu obyvateľov v meste.
Zdroje: INSEE
Wathena

Wathena je obec nachádzajúca sa v Spojených štátoch amerických v Doniphan County Kansasu. Podľa sčítania ľudí z roku 2000, v obci žilo 1 348 obyvateľov.

Zemepisná poloha

Wathena sa nachádza na 39°45'44" severne 94°56'53" západne (39,762161, -94,948117)
Podľa úradu pre sčitanie ľudu Spojených štátov amerických má mesto rozlohu 51 km². Celá rozloha je vnútrozemská, bez vodných plôch.

Demografia

Podľa sčítania ľudu z roku 2000 v meste žije 1 348 ľudí, 345 rodín v 524 domoch. Hustota obyvateľstva je 226,9/km². Je tam 566 domových jednotiek pri priemernej hustote 112,1/km².
Saint-Maixant (Gironde)

Poloha

Obec má rozlohu 7,68 km². Najvyšší bod je položený 98 m n. m. a najnižší bod 0 m n. m.

Obyvateľstvo

Počet obyvateľov obce je 1 622 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
World of Warplanes

World of Warplanes je druhým dielom v sérii online vojnových hier od spoločnosti Wargaming. Ide o pokračovanie World of Tanks, na World of Warplanes naväzuje hra World of Warships. Prináša letecké bitky s medzivojnového obdobia a z druhej svetovej vojny. Otvorená beta verzia bola spustená 4.7. 2013.
Zo začiatku boli dostupné iba americké, japonské, nemecké a sovietske lietadlá, ale do hry neskôr boli doplnené aj britské lietadla.

Vývoj

V júni 2011 oznámil Wargaming novú hru World of Warplanes, ktorá bude vystavená na podobných základoch ako ich veľmi úspešný World of Tanks. Hra vstúpila do alfa testu vo februári 2012, do uzavreného beta testu o tri mesiace neskôr. Otvorený beta test sa začal 4. júla 2013 a v novembri 2013 bola hra úplne spustená.

Hratelnosť

Základom hry sú, tak ako u World of Tanks, tímové bitky, v ktorých je nutné ničiť lietadlá nepriateľského tímu. Hráč má na výber z troch typov lietadiel – stíhačov, ťažkých stíhačov a bombardérov.

Mapy

Hra má priniesť realitou inšpirované oblasti s premenlivým počasím, ktoré by sa malo podpisovať na ovládateľnosti lietadiel.

Módy

Takisto ako World of Tanks, aj World of Warplanes disponuje veľkou toleranciou k užívateľským módom, ktoré menia hru na strane klienta. Všetko sa teda deje iba u užívateľov a celková hra nie je týmito zmenami ovplyvnená.
Houssay (Mayenne)

Poloha

Obec má rozlohu 14,26 km². Najvyšší bod je položený 107 m n. m. a najnižší bod 32 m n. m.

Obyvateľstvo

Počet obyvateľov obce je 449 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de Gesvres

Quai de Gesvres je nábrežie v Paríži. Nachádza sa v 4. obvode. Je pomenované podľa bývalého majiteľa miestnych pozemkov, markízovi de Gesvres. Nábrežie je súčasťou rýchlostnej komunikácie Voie Georges-Pompidou.

Poloha

Nábrežie leží na pravom brehu rieky Seiny oproti ostrovu Cité medzi mostami Arcole a Change. Začína na námestí Place de l’Hôtel-de-Ville, kde nadväzuje na Quai de l’Hôtel-de-Ville, a končí na námestí Place du Châtelet, odkiaľ pokračuje po prúde Quai de la Mégisserie. Na nábrežie vedie aj most Notre-Dame.

Dejiny

Nábrežie vzniklo na základe kráľovského patentu z roku 1642 na pozemkoch, ktoré udelil kráľ Ľudovít XIV. markízovi de Gesvres medzi Rue Saint-Martin a Place du Châtelet. Po zbúraní domov v roku 1786 v ulici Rue de Gesvres sa mohlo ďalej rozšíriť. Nábrežie Quai Pelletier (časť medzi Place de l’Hôtel-de-Ville a Rue Saint-Martin) a Quai Gesvres boli spojené vyhláškou z 2. apríla 1868.
Saint-Éloi (Creuse)

Poloha

Obec má rozlohu 15,6 km². Najvyšší bod je položený 668 m n. m. a najnižší bod 468 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kubalonka (priesmyk)

Kubalonka (758 m n. m.) je priesmyk v poľskej časti Sliezskych Beskýd, medzi vrcholmi Kubalonka (830 m n. m.) a bezmenným vrchom s výškou 818 m n. m.. Oddeľuje dve hlavné časti pohoria – pásmo Čantoryje a pásmo Baraniej Góry. Cez priesmyk vedie vojvodská cesta 941 z Wisły do Istebnej.
Hneď pod priesmykom sa nachádza komplex Strediska pľúcnych chorôb detí a mládeže (ktoré vzniklo v roku 1937 ako sanatórium na liečbu tuberkulózy u detí). O niečo ďalej sa nachádza Kostol svätého kríža z roku 1779, ktorý bol na toto miesto presunutý z Przyszowic v rokoch 1957-1958.
V okolí priesmyku sa nachádzajú reštaurácie, bary a penzióny. Na svahoch Kubalonky sú trasy pre bežecké lyžovanie a biatlonová strelnica. Na vrchole priesmyku je križovatka turistických chodníkov, okrem iného tu prebieha Hlavná beskydská magistrála.
Dom na rázcestí

Dom na rázcestí je československá filmová dráma režiséra Vladimíra Bahnu z roku 1959, natočený na námet divadelnej hry Karla Stanislava Dům na rozcestí.
Dej sleduje príbeh mladého lekára Juraja Belana (Elo Romančík), ktorý sa zblíži so svojou kolegyňou, Emíliou Kortanovou (Vlasta Fialová). Tá sa ho snaží zatiahnuť do poskytovania nezákonných interrupcií, ktoré jej umožňujú žiť v prepychu.
Dignac

Poloha

Obec má rozlohu 27,66 km². Najvyšší bod je položený 224 m n. m. a najnižší bod 105 m n. m.

Obyvateľstvo

Počet obyvateľov obce je 1 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eutyches z Filadelfie

Eutyches alebo Eutychés (starogr. Ευτύχης) bol dvojnásobný olympijský víťaz v neznámej disciplíne v 1. storočí.
Poplios Pompéios Eutyches, zvaný aj Ninnaros z lýdskej Filadefie, si z olympijských hier odniesol dva víťazné vence z neznámej disciplíny, a to pravdepodobne z 209. a z 210. hier v rokoch 51 a 61.
Eutychove olympijské víťazstvá nepriamo uvádza fragmentárny nápis IGRom IV 1643 na kamennej stéle, datovaný do 1. stor., objavený v jeho rodnom meste, ktorý hlása, že bol dvojnásobný periodonikés, t. j. víťaz všetkých štyroch panhelénskych hier počas dvoch štvorročných období, tzv. olympiád.
Villeneuve (Ain)

Poloha

Villeneuve má rozlohu 26,79 km². Najvyšší bod je položený 287 m n. m. a najnižší bod 230 m n. m.

Obyvateľstvo

Villeneuve má 1 369 obyvateľov (2009).
Graf vývoja obyvateľstva:
Zdroje: INSEE
Ladapeyre

Poloha

Obec má rozlohu 30,63 km². Najvyšší bod je položený 528 m n. m. a najnižší bod 352 m n. m.

Obyvateľstvo

Počet obyvateľov obce je 338 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zanzibar (štát)

Hospodárstvo

Najväčší zdroj príjmov krajiny prichádzajú z turizmu, pestovania palmy Raffia a korenia (klinčeky, škorica, muškátový oriešok a čierne korenie).
Explorer 16

Misia

Štart sa konal 16. decembra 1962 na Wallops Island. Pomocou nosnej rakety Scout X-1 bol Explorer 16 umiestnený na obežnú dráhu s perigeom 750 km a apogeom o 1181 km. Dráha družice sa postupne znižuje a predpokladaná životnosť na obežnej dráhe je 800 rokov. Činnosť družica bola oficiálne ukončená v júli 1963.

Popis

Konštrukcia bola zhodná s ostatnými Explorermi série S-55. Telo družice bolo tvorené posledným stupňom rakety Scout, okolo ktorého boli umiestnené detektory a prístrojové vybavenie. Celková dĺžka bola 1,93 metra a priemer 0,61 metra. Elektrická energia bola dodávaná fotovoltaickými článkami. Väčšina povrchu družice bola pokrytá detektormi mikrometeoritov. Tých bolo niekoľko druhov a boli zamerané na detekciu častíc rôznych veľkostí a energií. (pozri Explorer 13#Popis)
Dury (Aisne)

Poloha

Obec má rozlohu 7,74 km². Najvyšší bod je položený 87 m n. m. a najnižší bod 62 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sana (Francúzsko)

Poloha

Obec má rozlohu 2,74 km². Najvyšší bod je položený 376 m n. m. a najnižší bod 271 m n. m.

Obyvateľstvo

Počet obyvateľov obce je 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nová vecnosť

Nová vecnosť (nem. Neue Sachlichkeit) je označenie pre umelecký smer v maliarstve, literatúre, filmovom umení a architektúre, ktorý bol dôležitý najmä v Nemecku v 20. rokoch 20. storočia. Termín vytvoril kritik Gustav Friedrich Hartlaub po retrospektívnej výstave v Mannheime v roku 1925. Nová vecnosť je z hľadiska dejín umenia spojovacím článkom medzi expresionizmom (z ktorého vyrastala a voči ktorému sa zároveň vymedzovala), dadaizmom a surrealizmom. Mala veľký vplyv na socialistický realizmus. Jej vývoj bol prerušený nástupom nacizmu v roku 1933.
Battigny

Poloha

Obec má rozlohu 6,41 km². Najvyšší bod je položený 469 m n. m. a najnižší bod 296 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ascoux

Poloha

Obec má rozlohu 6,75 km². Najvyšší bod je položený 121 m n. m. a najnižší bod 107 m n. m.

Obyvateľstvo

Počet obyvateľov obce je 943 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ľubomír Stanček

Vzdelanie

V roku 1979 na Rímskokatolíckej Cyrilometodskej bohosloveckej fakulte získal Vysvedčenie o pedagogickej spôsobilosti vyučovania náboženskej výchovy na základných a stredných školách. V roku 1993 po skončení štúdia na Univerzite Komenského v Bratislave, získal titul „magister“ (Mgr.) a na Katolíckej univerzite v Lubline získal „magistra teologii“ (ThMgr.), tiež „diploma licentiae“ (ThLic.) z pastorálnej teológie. V štúdiách pokračoval a o dva roky neskôr získal na tých istých univerzitách titul „doktor nauk teologicznych“ (ThDr.) a na Slovensku titul doctoris (Dr.). Titul „philosophiae doctor“ (PhD.) získal na Univerzite Komenského v roku 1998, kde bol o rok neskôr menovaný za docenta pre odbor katolícka teológia (doc.). V roku 2004 bol vymenovaný prezidentom Rudolfom Schusterom za vysokoškolského profesora v odbore katolícka teológia.
Charmes-la-Côte

Poloha

Obec má rozlohu 6,23 km². Najvyšší bod je položený 409 m n. m. a najnižší bod 224 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hautefond

Poloha

Obec má rozlohu 13,62 km². Najvyšší bod je položený 338 m n. m. a najnižší bod 243 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aditívnosť

Aditívnosť je založenosť na pridávaní, sčítaní, skladaní; rovnanie sa sume častí. Aditívnosť je vlastnosť veličín, spočívajúca v tom, že súčet hodnôt veličín zodpovedajúcich častiam objektu sa rovná hodnote veličiny zodpovedajúcej celému objektu. Vlastnosť aditívnosti má napr. skupina, no nemajú ju medziosobnostné vzťahy v nej, ani spoločná činnosť.
Vlastnosť aditívnosti má napríklad hmotnosť, ale napríklad objem nie je aditívny.
Nadine Kleinertová

Osaka 2007

Na MS v atletike 2007 skončila na treťom mieste pokusom z piatej série (19,77 m). Bol to jej rekord sezóny 2007 Na prvú Valeriu Viliovú strácala 77 cm.
Obrovská priepasť

Morfológia a geológia

Priepasť tvoria: vstupný relikt šachty, hlavná šachta, studňa a jaskynná pseudoúroveň s dómovitým priestorom približne v polovici hlavnej šachty (tzv. Galéria). Vstupný relikt šachty situovaný v nadmorskej výške 535 m n. m. predstavuje približne 10 m hlboký pozostatok po zdenudovanom vertikálnom priestore, ktorý pôvodne dosahoval hĺbku niekoľko desiatok metrov (vzhľadom k už neexistujúcemu povrchu). Tesne nad jeho dnom sa nachádza sústava umelých i prírodných kotviacich bodov, kde sa ukotvuje horný úsek lana. Do priepasti sa dá s využitím prírodných a inštalovaných kotviacich bodov zostúpiť pomocou jednolanovej techniky (Single Rope Technique). Jaskyňa je v súčasnosti v najvyššom, piatom stupni ochrany, patrí do kategórie Národné prírodné pamiatky (v zmysle Zákona č. 543 o OP a krajiny z roku 2002) a vstup do nej je bez osobitného povolenia zakázaný. Pri dne reliktu, v boku jeho steny, sa nachádza ústie hlavnej šachty hlbokej 63 m, ktorá ma fľašovitý profil. Jej dno je rozsiahle, tvorí ho predovšetkým sutina rôznej frakcie. Steny hlavnej šachty pokrýva sintrová výplň predovšetkým v nátekovej forme, ale na väčších plochách sa tu vyskytujú aj sintrové útvary menších foriem. V juhovýchodnej stene, asi 25 m nad dnom sa nachádza komínovitý priestor. Na severozápadnej strane strane dna šachty sa nachádza ústie do studne s hĺbkou cca 25 m. Jej dno v úrovni -100 m je v súčasnosti aj dnom celej jaskyne. Jaskyňa sa vytvorila v masívnych wettersteinských vápencoch strednotriasového veku v masíve krasového vrchu na plošine slovenskej časti planiny Dolný vrch/Alsó-hegy. Geológiou Obrovskej priepasti sa zaoberali už starší bádatelia v sedemdesiatych rokoch min. st. (napr. F. Skřivánek, V. Lysenko), najnovšie sa tejto problematike venoval J. Psotka.

Zaujímavosti

Jaskyňu objavila počas rekognoskačnej akcie dvojica maďarských jaskyniarov, ktorí vybočili z trasy, aby vykonali malú potrebu. Napriek početným prolongačným pokusom sa od roku 1959 nepodarilo v jaskyni zostúpiť hlbšie. Do roku 1997 bola Obrovská priepasť s hĺbkou 100 m najhlbšou známou jaskyňou na planine Dolný vrch. V súčasnosti je to v poradí tretia najhlbšia jaskyňa po Natrhnutej priepasti (-112 m) a priepasti Hlinoš (-110 m). Jaskyňa je významným zimoviskom viacerých druhov netopierov a patrí k chiropterologicky najvýznamnejším jaskyniam v Slovenskom krase. Na základe dlhodobých pozorovaní možno konštatovať, že po celé generácie vo výklenku v eufotických vrchných častiach hlavnej šachty oddychujú v dennej fáze sovy obyčajné (Strix aluco). V roku 1969 sa zrútila na dno západná časť vsupného reliktu vo veľkosti písacieho stola, a to práve v čase, keď na dne prebiehal český jaskyniarsky prieskum, ktorého účastníkmi boli aj deti do 15 rokov.

Ochrana

Priepasť bola prvýkrát preskúmaná v roku 1959 maďarskými jaskyniarmi, ktorí ju nazvali Óriás-zsomboly (Obrovská priepasť). V roku 1995 bola spolu s ďalšími slovenskými a maďarskými jaskyňami zapísaná do zoznamu Svetového dedičstva UNESCO pod spoločným názvom jaskyne Slovenského krasu a Aggteleckého krasu. Od roku 1996 patrí medzi Národné prírodné pamiatky Slovenskej republiky.
Mozé-sur-Louet

Poloha

Obec má rozlohu 25,53 km². Najvyšší bod je položený 94 m n. m. a najnižší bod 12 m n. m.

Obyvateľstvo

Počet obyvateľov obce je 2 052 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mary Cassattová

Raný život a vzdelanie

Mary Cassattová sa narodila v Allegheny City v Pensylvánii do úspešnej rodiny makléra. Cassattová v detstve veľa cestovala, okrem iného strávila päť rokov v Európe a navštívila mnoho významných miest, ako Londýn, Paríž a Berlín. V cudzine sa naučila nemecky a francúzsky a tiež získala svoje prvé lekcie v kresbe a hudbe. Aj napriek protestom svojej rodiny sa Mary už v 15 rokoch vydala študovať maliarstvo na Pensylvánskej akadémii umení v Philadelphii. Keďže jej ale nevyhovovalo pomalé tempo štúdia a povýšený prístup učiteľov a jej mužských kolegov, rozhodla sa v roku 1866 odísť do Paríža študovať starých majstrov. Keďže ženy ešte nemohli študovať v parížskej akadémii École des Beaux-Arts, Cassattová začala dochádzať na súkromné ​​lekcie vysoko uznávaného Jean-Léona Gérôma. V roku 1869 bol jeden z jej obrazov vybraný porotou do parížskeho Salónu, kam Cassattová potom posielala svoje diela po ďalších desať rokov. V lete 1870 sa Cassattová vrátila do Ameriky. Jej otec sa stále staval proti jej maliarskej kariére a platil jej iba najzákladnejšie životné potreby. Cassattová kvôli nedostatku financií a závislosti na rodine dokonca zvažovala, že s maliarstvom skončí a zoženie si nejaké zamestnanie. Čoskoro ale jej dielo získalo pozornosť arcibiskupa v Philadelphii, ktorý ju požiadal o vytvorenie kópií Correggia v talianskej Parme. Mary sa teda znovu vydala do Európy.

Impresionizmus

Počas návštevy Európy bol jeden z jej obrazov prijatý do Salónu a naviac tiež našiel kupca. V Parme získala Cassattová mnoho obdivovateľov a bola podporovaná tamojšou umeleckou skupinou. Potom cestovala do Španielska a nakoniec sa usadila vo Francúzsku. Cassattová tvrdohlavo kritizovala konvenčnosť a zastaranosť Salónu a spôsob vyberania obrazov pre výstavy, ktorý znevýhodňoval ženy. V roku 1877, kedy jej obrazy boli odmietnuté Salónom, pozval ju Edgar Degas, aby vystavovala s impresionistami. Cassattová Degasa veľmi obdivovala a pozvanie na výstavu s impresionistami prijala s nadšením. Cassattová propagovala impresionistov a ich diela v Amerike, pôsobila ako poradkyňa pre zberateľov umenia a navyše impresionistov podporovala aj finančne. V roku 1886 prebehla 1. impresionistická výstava aj v Amerike. Cassattová neskôr začala pracovať jednoduchším štýlom a tiež experimentovala s rôznymi technikami - okrem iného napríklad s grafikou.

Neskorý život

Mary Cassattová bola maliarsky aktívna aj v deväťdesiatych rokoch 19. storočia a aj napriek rozpadu impresionistickej skupiny zostávala s niektorými maliari v kontakte. Cassattová ale ku sklonku života ochorela a roku 1914 takmer oslepla, ale ešte v roku 1915 prispela pätnástich dielami sufražetkám na podporu boja žien za volebné práva. Mary Cassattová zomrela 14. júna 1926 na zámku v Beaufresne neďaleko Paríža a pochovaná bola v rodinnej hrobke v Mesnil-Théribus.
Clarafond-Arcine

Poloha

Obec má rozlohu 16,88 km². Najvyšší bod je položený 1 000 m n. m. a najnižší bod 330 m n. m.

Obyvateľstvo

Počet obyvateľov obce je 880 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Migné

Poloha

Obec má rozlohu 56,32 km². Najvyšší bod je položený 138 m n. m. a najnižší bod 96 m n. m.

Obyvateľstvo

Počet obyvateľov obce je 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE